רצח גריגורי רבינוביץ'

רצח גריגורי רבינוביץ היה פיגוע חניקה אשר אירע ב-11 במאי 2009, בפרדס סמוך לגן יבנה, על ידי שלושה מחבלים פלסטינים שוהים בלתי חוקיים. תחילה, סווג הרצח על ידי משטרת ישראל כאירוע פלילי וכשוד שהסתבך. אך לאחר הכרעות הדין במשפטם של המחבלים, חזרה בה מערכת הביטחון וקבעה כי הרצח בוצע על רקע לאומני.

 הפיגוע 
ב-11 במאי 2009, נמצא גריגורי רבינוביץ, נהג מונית בן 55 מאשדוד, ללא רוח חיים בפרדס בגן יבנה, ומוניתו הנטושה נמצאה ליד בני עי"ש.

בחקירה התברר כי לפני כן הוא הסיע שלושה פלסטינים מהכפר עראנה, מאשדוד לגן יבנה. השלושה הובילו את רבינוביץ' לדרך צדדית סמוך לגן יבנה, תקפו אותו באלימות ושדדו את כספו. לאחר מכן קשרו את ידיו ורגליו, הכו אותו עד שאיבד את ההכרה, הכניסו אותו אל תא המטען של המונית והחלו לנסוע. לאחר שהתעורר חנקו אותו למוות ונטשו את גופתו בשטח פתוח.

בחקירתם סיפרו כי לאחר הרצח תכננו לחטוף יהודי שישמש כקלף מיקוח אם אחד מהם ייעצר.

 קישורים חיצוניים 


 הערות שוליים 

קטגוריה:ישראל: פיגועי דקירה
קטגוריה:בני עי"ש
קטגוריה:גן יבנה
קטגוריה:פיגועי טרור בישראל ב-2009